2007 m. Formulės 1 sezonas

Pakitimai

Nuo šių metų pradėta naudoti GPS technologija paremta saugos sistema. Šia sistema pilotai bus informuojami ant vairo esančiomis raudonos, geltonos ir melsvos spalvos lemputėmis apie susidariusią padėtį trasoje: avarija (raudona), draudžiama lenkti (geltona) ir ratu lenkiantis sportininkas (melsva). Analogiškų spalvų ir reikšmių vėliavas rodo teisėjai trasoje.

Eiga

Gegužės 31 d. Formulės 1 teisių savinikas Bernie Ecclestone pranešė, jog su trasa Magny-Cours šemininkais nebus pasirašoma sutatis dėl Prancūzijos GP lenktynių rengimo ir nuo 2008 m. Grand Prix nebus rengiamos.
Birželio 14 d. Indijos olimpinio komiteto prezidentas Sureshas Kalmadi paskelbė, jog Formulės 1 komercijos teisių valdytojas Bernie Ecclestone atsiuntė patvirtinimą dėl lenktynių Indijoje rengimo nuo 2009 metų.
Ferrari komanda birželio 22 d. ėmėsi veiksmų dėl įtarimo, jog komandos darbuotojas Nigel Stepney perdavė brėžinius McLaren komandos darbuotojui Mike Coughlan. Nigel Stepney buvo atleistas iš komanos. Liepos 4 d. pranešta, kad atlikus McLaren specialisto Mike Coughlan bute kratą, rasti Ferrari F2007 bolido brėžiniai. Tyrimą pradėjo Italijos ir Jungtinės Karalystės policijos tarnybos. Savo ruožtu FIA pradėjos savo tyrimą. Mike Coughlan vykstant tyrimui nušalintas nuo užimamų pareigų McLaren komandoje.

Pasibaigus Didžiosios Britanijos GP Spyker komanda pranešė jog atleido olandų pilotą Christijan Albers, manoma, kad tam turėjo įtakos tai, jog pilotas prarado vieną iš rėmėjų.
Liepos 12 d. pranešta, jog JAV GP Indianapolio trasoje nuo 2008 m. nebevyks dėl Formulės 1 teisių savinikas Bernie Ecclestone ir trasos šeimininkų nesutarimo finansiniais klausimais.
Liepos 19 d. Valensijos (Ispanija) miesto valdžia pademonstravo trasos planą, kuris bus laikinai įrengtas mieste, panaudojant miesto gatves. Čia jau 2008 m. planuojama surengti Ispanijos Grand Prix. Trasos statybą planuojama pradėti 2008 m. metų spalį. Planuojama trasa – 5,4 km ilgio, manoma, kad tribūnos talpins apie 100 000 žiūrovų. Tikimasi, kad ratą lenktynininkai įveiks apytiksliai per 1 min. 37 s, didžiausias greitis sieks 320 km/h, o vidutinis daugiau nei 200 km/h.
Liepos 26 d. Paryžiuje vykusiame posėdyje dėl šnipinėjimo skandalo (žr. aukščiau), FIA pripažino McLaren komandos ir su ja susijusios asmenų kaltę, tačiau jokių sankcijų nepaskelbė.
Rugsėjo 3 d. pranešta jog parduota Spyker F1 komanda. Nyderlandų automobilų gamintojo Spyker formulės komandą nupirko Michiel Mol vadovaujamas koncernas ir privačios Indijos avialinijų bendrovės savininkas Vijay Mallya.  O nuo 2009 metų Japonijos GP Formulės1 lenktynės bus paeiliui rengiamos Fuji ir Suzuka trasose. Panašus susitarimas dalytis teise rengti F1 lenktynes Vokietijoje yra sudarytas tarp Nurburgring ir Hockenheimring trasų.
Rugsėjo 13 d. FIA vykusiame posėdyje nuspręsta iš McLaren komandos atimti šiais metais laimėtus konstruktorių taurės taškus ir nubausti rekordine 100 mln. JAV dolerių bauda. Taškai, kuriuos surinko McLaren komandos pilotai asmeninėje įskaitoje nebus atimti. Taip pat buvo nuspręsta, jog 2008 m. sezonui paruošti bolidai bus tikrinami ekspertų grupės, kuri gali, jei tai bus reikalinga, pratęsti sankcijas ir 2008 m. sezonui.

Padangų įskaita (neoficiali)

Padangų įskaita nebevyksta, nes padangas tiekia vienintelė padangų kompanija – Bridgestone B .
Bridgestone šiemet tiekė keturių rūšių padangas: itin minkštos, minkštos, vidutinės ir kietos gumos.
FIA sprendimu, skirtingos padangų rūšys turi būti pažymėtos skirtingais ženklais, aiškiai matomais lenktynių žiūrovams.
2007 m. sezone kiekvienas Formulės 1 pilotas lenktynių metu privalėjo panaudoti abiejų tipų padangas (Pvz., lenktynes pradėti itin minkštos sudėties padangomis, o sustojęs papildyti kuro atsargų – užsidėti minkštos sudėties padangas.)